**Ministru kabineta noteikumu projekta „Grozījumi Ministru kabineta 2010. gada 17. augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu „Grozījumi Ministru kabineta 2010. gada 17. augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība”” (turpmāk – noteikumu projekts):1) saskaņā ar Augstskolu likuma 46.1 panta ceturtajā daļā noteikto deleģējumu;2) saskaņā ar likuma “Par iedzīvotāju ienākuma nodokli” 19. panta 10.1 daļu;3) Ministru kabineta 2011. gada 27. decembra noteikumiem Nr. 1036 “Kārtība, kādā valsts finansē profesionālās ievirzes sporta izglītības programmas”;4) saskaņā ar Ministru kabineta2015. gada 29. jūnijarīkojuma Nr. 331 apstiprinātā Izglītības attīstības pamatnostādņu 2014.-2020. gadam īstenošanas plānā 2015. – 2017.gadam noteiktā rīcības virziena 3.1. „Izglītības kvalitātes monitoringa sistēmas pilnveide” 3.1.5.„Valsts izglītības informācijas sistēmas pilnveide” un 3.1.7. „Vienotas augstākās izglītības informatīvās sistēmas izveide” uzdevumiem;5) saskaņā ar Ministru kabineta 2015. gada 29. jūnija rīkojuma Nr. 331 apstiprinātā Izglītības attīstības pamatnostādņu 2014.-2020. gadam īstenošanas plānā 2015. – 2017.gadam noteiktā rīcības virziena 3.4. “Izglītības starptautiskā konkurētspēja” 3.4.8. “Mācību un studiju starptautiskās mobilitātes, mācību un studiju starptautiskās prakses nodrošināšana” un 3.4.9. “Atbalsts ārvalstu studentiem augstākās izglītības iegūšanai Latvijā – stipendiju nodrošināšana ārvalstu studentiem” uzdevumiem;6) saskaņā ar Eiropas Parlamenta un Padomes 2008. gada 23. aprīļa Regulu (EK) Nr. 452/2008 “Par izglītības un mūžizglītības statistikas izveidi un pilnveidi” un 2013. gada 23. septembra Eiropas Komisijas Regulu Nr. 912/2013, ar ko attiecībā uz statistiku par izglītības un apmācības sistēmām īsteno Eiropas Parlamenta un Padomes Regulu (EK) Nr. 452/2008 par izglītības un mūžizglītības statistikas izveidi un pilnveidi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Augstskolu likuma 46.1 panta ceturtā daļa nosaka, ka Studējošo un absolventu reģistrā iekļaujamās informācijas apjomu un informācijas iesniegšanas kārtību, kā arī publiski pieejamās informācijas apjomu un publiskošanas kārtību nosaka Ministru kabinets. 2015. gadā projekta „Valsts izglītības informācijas sistēmas (turpmāk - VIIS) attīstība” (Vienošanās Nr. 3DP/3.2.2.1.1/14/IPIA/CFLA/001/001) ietvaros tika paplašināta Valsts izglītības informācijas sistēmas (turpmāk - VIIS) augstākās izglītības sadaļa, izveidojot Studējošo un absolventu reģistru. Minētajā reģistrā ir paredzēts apkopot un centralizēti uzkrāt informāciju par augstākās izglītības iestādēs studējošajiem un personām, kas ieguvušas doktora zinātnisko grādu, t.sk. personu dati, dati par studiju uzsākšanu un pabeigšanu, dati par apmaiņas (mobilajiem) studentiem utt. Vides aizsardzības un reģionālās attīstības ministrija kā par projektu atbildīgā iestāde 2016. gada 10. martā veiktajā funkcionalitātes pārbaudē secināja, ka: „studējošo reģistrs un datu apmaiņas risinājumi (manuālā studentu reģistrēšana, datu imports, datu apmaiņa), lai nodrošinātu datu ievadīšanu un atjaunošanu studējošo reģistrā ir izstrādāti un darbojas produkcijas vidē. Pārbaudē secināts, ka šobrīd reģistrs netiek lietots, jo ministrijai kā Finansējuma saņēmējam jāveic grozījumi Ministra kabineta 2010. gada 17. augusta noteikumos Nr. 788 "Valsts izglītības informācijas sistēmas saturs, uzturēšanas un aktualizācijas kārtība", kuros plānots noteikt, ka augstskolām datu ievade studējošo reģistrā ir obligāta un jāuzsāk, sākot ar 2016. gada 1. septembri”.Sakarā ar to, ka pašlaik Ministru kabineta 2010. gada 17. augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība” (turpmāk – Noteikumi Nr. 788) nav iekļauta informācija par studējošiem un absolventiem, VIIS nav iespējas ievadīt informāciju par studējošajiem izsniegtajiem izglītības dokumentiem, atbilstoši Noteikumu Nr. 788 12. punktā noteiktajam (noteikumu projekta 2., 3., 4., 8., 10., 13., 16. un 17. punkts).2) Likuma “Par iedzīvotāju ienākuma nodokli” 19. panta 10.1 daļā noteikts, ka: „Izglītības un zinātnes ministrija katra mēneša pirmajā datumā Valsts ieņēmumu dienestam (turpmāk - VID) elektroniski nosūta informāciju par iepriekšējo mēnesi — par visām personām līdz 24 gadu vecumam, kuras iegūst vispārējo, profesionālo, augstāko vai speciālo izglītību, norādot personas - izglītojamā - vārdu, uzvārdu, personas kodu un datumu, kad persona uzņemta vai atskaitīta no mācībām vispārējās izglītības iestādē vai studijām profesionālās, augstākās vai speciālās izglītības iestādē”. Likuma Pārejas noteikumu 121. punkts nosaka, ka šā likuma 19. panta 10.1 daļa tiks piemērota, sākot ar 2017. gada 1. janvāri. Ministrija šā likuma 19. panta 10.1 daļā minēto informāciju par 2016. taksācijas gadu iesniedz VID līdz 2017. gada 1. februārim (noteikumu projekta 8. 14. un 17. punkts).3) Realizējot Izglītības attīstības pamatnostādņu 2014.-2020. gadam īstenošanas plāna 2015. – 2017. gadam noteikto rīcības virzienu 3.1. „Izglītības kvalitātes monitoringa sistēmas pilnveide” 3.1.5.„Valsts izglītības informācijas sistēmas pilnveide” 3.1.5. (1) „VIIS 3. kārtas projekta īstenošana saskaņā ar ERAF 2007.-2013. gada plānošanas periodā paredzētajiem līdzekļiem”. Minētais tika realizēts, 2015. gadā iesaistoties Eiropas Reģionālās attīstības fonda darbības programmas "Infrastruktūra un pakalpojumi" papildinājuma 3.2.2.1.1. apakšaktivitātes "Informācijas sistēmu un elektronisko pakalpojumu attīstība" projektā "Valsts izglītības informācijas sistēmas (VIIS) attīstība” (Vienošanās Nr. 3DP/3.2.2.1.1./14/IPIA/CFLA/001/001, kura sasniedzamais rezultāts ir paplašināt VIIS kā centrālās izglītības resora informācijas sistēmas funkcionalitāti, nodrošināt informācijas uzkrāšanu par augstākās izglītības iestādēs studējošajiem, elektronizējot izglītības pakalpojumus, attīstot VIIS datu apmaiņu ar citu iestāžu informācijas sistēmām, kā arī uzlabojot VIIS uzkrāto datu izguves iespējas, tādējādi sekmējot normatīvajos aktos un politikas plānošanas dokumentos fiksēto rīcības virzienu un mērķu izpildi (Ministru kabineta 2010. gada 10. augusta noteikumi Nr. 766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro, trešo, ceturto un piekto kārtu") (noteikumu projekta 2., 3., 4., punkts).4) Pamatnostādņu uzdevums 3.1.7. „Vienotas augstākās izglītības informatīvās sistēmas izveide” 3.1.7.(1) apakšuzdevums „Vienotas augstākās izglītības informatīvās sistēmas izveide, iekļaujot tajā akadēmiskā un zinātniskā personāla, studējošo, diplomu reģistru, kā arī akreditācijas vajadzībām nepieciešamo datubāzi” paredz, kā tiks veikti grozījumi Augstskolu likumā par grādu un kvalifikāciju ieguvušo personu monitoringa sistēmas izveidi pēc augstākās izglītības iestādes absolvēšanas. Papildus būs nepieciešams veikt grozījumus Ministru kabineta 2006. gada 2. maija noteikumos Nr. 348 “Kārtība, kādā augstskola un koledža iesniedz Izglītības un zinātnes ministrijā informāciju par savu darbību”, ar mērķi samazināt rakstiski nododamās informācijas apjomu un nodrošināt to kvalitāti un savlaicīgumu (noteikumu projekta 2., 3., 4., 8., 10., 13., 16. un 17. punkts).5) Pamatnostādņu 3.1.7. (2) apakšuzdevuma „Valsts izglītības informācijas sistēmas sasaiste ar Nodarbinātības valsts aģentūra (turpmāk - NVA) un VID datubāzēm, tai skaitā izmantojot Centrālās statistikas pārvaldes datu apstrādes risinājumus, lai iegūtu visaptverošo informāciju par absolventu nodarbinātību pēc augstākās izglītības iestādes absolvēšanas” paredzēts, ka, sasaistot attiecīgo iestāžu informācijas sistēmas, tiks veikta ministrijas, NVA un VID sadarbība informācijas apmaiņas jomā par grādu un kvalifikāciju ieguvušo personu nodarbinātību 25 gadus pēc augstākās izglītības iestādes absolvēšanas (noteikumu projekta 15. punkts).6) Augstskolu likuma 45. panta otrajā daļā un 83. pantā noteikts, ka tiesības studēt augstskolā vai koledžā ir katram Latvijas pilsonim un Latvijas nepilsonim, kā arī ārzemniekam. Izpildot arī Ministru kabineta 2015. gada 29. jūnija rīkojuma Nr. 331 apstiprinātā Izglītības attīstības pamatnostādņu 2014.-2020. gadam īstenošanas plānā 2015. – 2017. gadam noteiktā rīcības virziena 3.4. “Izglītības starptautiskā konkurētspēja” 3.4.8. “Mācību un studiju starptautiskās mobilitātes, mācību un studiju starptautiskās prakses nodrošināšana” un 3.4.9. “Atbalsts ārvalstu studentiem augstākās izglītības iegūšanai Latvijā – stipendiju nodrošināšana ārvalstu studentiem” uzdevumus, valsts statistikā par augstāko izglītību ir jābūt iekļautai informācijai par studējošajiem no ārvalstīm (mobiliem studentiem) (noteikumu projekta 8. punkts).7) 2010. gada 31. martā stājās spēkā Konvencija par personu ar invaliditāti tiesībām (turpmāk – Konvencija), kuras mērķis ir veicināt, aizsargāt un nodrošināt, lai personas ar invaliditāti varētu vienlīdzīgi ar citiem īstenot visas cilvēktiesības un pamatbrīvības. Konvencijas 31. pants nosaka, ka dalībvalstis apņemas vākt atbilstošu informāciju, tostarp statistikas un pētījumu datus, lai tās varētu izstrādāt un īstenot stratēģijas šīs Konvencijas īstenošanai. Tādējādi, pamatojoties uz Konvenciju un Konvencijas īstenošanas pamatnostādnēm 2014. – 2020. gadam (Latvija ratificēja 2010. gada 1. martā), kur noteikts, ka dalībvalstis atzīst personu ar invaliditāti tiesības uz izglītību, un nodrošina, ka persona ar invaliditāti izglītības sistēmā var iekļauties visos līmeņos un visu mūžu iegūt izglītību, vēl jo vairāk, ka izglītības pieejamība un kvalitāte cieši saistīta ar nodarbinātību nākotnē, Studējošo un absolventu reģistrā jāiekļauj dati par studējošo invaliditāti. Šāda informācija Studējošo un absolventu reģistrā nodrošinās to, ka studējošie ar invaliditāti varēs saņemt viņiem paredzēto atbalstu, atbilstoši normatīvajos aktos noteiktajam:1. Ministru kabineta 2001. gada 23. oktobra noteikumi Nr. 445 „Kārtība, kādā no valsts budžeta līdzekļiem tiek piešķirts un atmaksāts studējošo kredīts” - ja studējošajiem, kuri vēlas saņemt kredītu, ir vienādi sekmības rādītāji, augstskolas komisija kredītus vispirms piešķir personām ar invaliditāti, bāreņiem un bez vecāku gādības palikušajiem, kā arī studējošajiem no trūcīgām un daudzbērnu ģimenēm. Ja kredīta ņēmējs miris vai kļuvis par personu ar I vai II invaliditātes grupu, kredīts un kredīta procenti tiek dzēsti (norakstīti); 2. Ministru kabineta 2001. gada 29. maija noteikumi Nr. 219 „Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem” - ja diviem vai vairākiem studējošajiem, kuri vēlas saņemt kredītu, ir vienādi sekmības rādītāji, augstskolas komisija kredītu vispirms piešķir personām ar invaliditāti, bāreņiem un bez vecāku gādības palikušajiem, kā arī studējošajiem no trūcīgām un daudzbērnu ģimenēm. Kredīts, kredīta procenti un līgumsods tiek dzēsts, ja kredīta ņēmējs ir miris vai kļuvis par personu invaliditāti;3.  Ministru kabineta 2001. gada 29. maija noteikumi Nr. 220 „Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu” - kredīti, kredītu procenti un līgumsodi tiek dzēsti, ja kredīta ņēmējs ir miris vai kļuvis par personu ar I vai II invaliditātes grupu. 4. Ministru kabineta 2004. gada 24. augusta noteikumi Nr. 740 “Noteikumi par stipendijām” – ja diviem vai vairākiem studējošiem ir līdzvērtīgi rādītāji, stipendiju piešķiršanas komisija stipendiju vispirms piešķir invalīdam. Datus par invaliditāti ir iespējams iegūt no Veselības un darbspēju ekspertīzes ārstu valsts komisijas (turpmāk –VDEĀVK) datu bāzes, par sadarbības un datu apmaiņas veidu savstarpēji vienojoties, pievēršot arī uzmanību personas datu aizsardzības aspektiem, tajā skaitā izvirzot nosacījumu, ka atzīme par studējošā invaliditāti nav redzama jebkuram, kurš atver studējošā karti, bet gan tikai autorizētam lietotājam konkrēta mērķa – studējošā interešu nodrošināšana un aizsardzība, nodrošināšanai. Jāatzīmē, ka, izmantojot e-pakalpojumu, jau tagad ir iespējams pieprasīt datus VDEĀVK, lai pārliecinātos, ka konkrētai personai ir invaliditātes statuss. Sarunas par vienošanos attiecībā uz VIIS un VDEĀVK datu apmaiņu attiecībā uz personām ar invaliditāti līdz 18 gadu vecumam, ir procesā. Studējošo ar invaliditāti uzskaite paredzēta arī Izglītības attīstības pamatnostādnēs 2014.-2020. gadam (turpmāk – pamatnostādnes). Pamatnostādņu 3. apakšmērķa "Efektīva pārvaldība: uzlabot resursu pārvaldības efektivitāti, attīstot izglītības iestāžu institucionālo izcilību" 3.1. rīcības virziens “Izglītības kvalitātes monitoringa sistēmas pilnveide” paredz, ka tiks pilnveidota valsts izglītības informācijas sistēma (t.sk. sistēmas sasaisti ar augstāko izglītību, pieaugušo un interešu izglītību) un nodrošināta izglītojamo ar invaliditāti uzskaite vispārējās izglītības, profesionālās izglītības un augstākās izglītības iestādēs. Uz 2017. gadu paredzēts rezultāts “Pilnveidotas valsts informācijas sistēmas”, nodrošinot izglītojamo ar invaliditāti uzskaiti vispārējās izglītības, profesionālās izglītības un augstākās izglītības iestādēs (noteikumu projekta 8. un 12. punkts).8) Saistībā ar to, ka ir augstākās izglītības iestādes, kuras bez augstākās izglītības programmām īsteno arī profesionālās vidējā līmeņa izglītības programmas, profesionālās izglītības programmas pēc vidējās izglītības ieguves, profesionālās tālākizglītības programmas un profesionālās pilnveides izglītības programmas, nepieciešams veikt grozījumus Noteikumos Nr. 788, lai iegūtu datus VIIS par šo izglītības programmu izglītojamajiem un pedagoģiskajiem darbiniekiem, kas piedalās izglītības programmu īstenošanas un mācību procesa nodrošināšanā (noteikumu projekta 6. punkts un 9. punkts).9) Ministru kabineta 2011. gada 27. decembra noteikumos Nr.1036 “Kārtība, kādā valsts finansē profesionālās ievirzes sporta izglītības programmas” (turpmāk – Noteikumi Nr. 1036) ir noteikts, - lai nākamajā budžeta gadā saņemtu dotāciju (valsts budžeta līdzekļi akreditētās profesionālās ievirzes sporta izglītības iestādēs (turpmāk – izglītības iestāde) īstenotajās programmās paredzētajās stundās (sporta treniņos un sporta sacensībās) nodarbināto pedagogu darba samaksai un valsts sociālās apdrošināšanas obligātajām iemaksām), izglītības iestāde līdz kārtējā gada 1. oktobrim iesniedz ministrijā iesniegumu un tam pievieno informāciju par kritēriju un nosacījumu izpildi iepriekšējā mācību gadā attiecīgajā grupā. Saskaņā ar Noteikumu Nr.1036 1. pielikuma 6. piezīmi izglītojamo, kurš ir izpildījis augstākas mācību treniņu grupas rezultativitātes kritērijus, var pārcelt uz atbilstošu grupu ar izglītības iestādes vadītāja rīkojumu.Noteikumi Nr. 788 šobrīd neparedz izglītības iestādēm ievadīt Noteikumos Nr.1036 1. pielikumā noteikto informāciju par izglītojamā kritēriju un nosacījumu izpildi iepriekšējā mācību gadā attiecīgajā grupā un izglītības iestādes vadītāja rīkojumu (datums, numurs) par pārcelšanu (ja tiek izpildīti augstākas mācību treniņu grupas rezultativitātes kritēriji). Informācijas ievade VIIS atbilstoši Noteikumos Nr. 1036 noteiktajai kārtībai, nodrošinās operatīvu iesniegumam par dotācijas saņemšanu pievienojamās informācijas iesniegšanu, ļaujot paātrināt rīcību piešķiramās dotācijas apmēra aprēķināšanai, tādējādi mazinot administratīvo slogu (noteikumu projekta 5., 7. un 11.punkts).10) Pamatojoties uz Augstskolu likuma 46.1 pantā noteikto, Studējošo un absolventu reģistrā iekļauj arī nepersonificētus statistikas datus par absolventu nodarbinātību, ienākumiem, bezdarbnieka statusa piešķiršanu un daba meklētāja statusu. Minētie dati par augstākās izglītības iestāžu absolventu ļaus ieviest reāli funkcionējošo studējošo un absolventu monitoringa sistēmu un tiks nodrošināta iespēja noteikt, vai ieguldījumi augstākajā izglītībā atbilst darba tirgus, sabiedrības un tautsaimniecības attīstības prasībām, uzlabojot izglītības politikas plānošanu. Noteikumu projektā paredzēts, ka nepersonificētus datus par absolventu nodarbinātību, ienākumiem un bezdarbnieka vai darba meklētāja statusu VIIS sniegs VID, NVA, izmantojot, tai skaitā, Centrālās statistikas pārvaldes datu apstrādes risinājumus. Statistikas dati būs publiski pieejami Izglītības un zinātnes ministrijas mājas lapā (noteikumu projekta 15. punkts). 11) Lai augstskolas varētu kvalitatīvi ievadīt jaunizveidotajā Studējošo un absolventu reģistrā visus datus, nepieciešams noteikt saprātīgu termiņu, jo, pirmkārt, visām augstskolām būs jāaktualizē visa informācija par studējošajiem, kuru augstskola ievāc un kārto, atbilstoši Ministru kabineta 2007. gada 27. marta noteikumiem Nr. 203 “Studējošā personas lietas noformēšanas un aktualizēšanas kārtība”, ņemot vērā ministrijas izstrādāto projektu “Grozījumi Ministru kabineta 2007. gada 27. marta noteikumos Nr. 203 „Studējošā personas lietas noformēšanas un aktualizēšanas kārtība.” Otrkārt, augstskolās, kurās nav savu iekšējo informācijas sistēmu, vadīs datus manuāli, bet ar tām augstskolām un koledžām, kurām informācijas sistēmas ir – notiks sistēmu savienota ar VIIS un datu nodošana notiks tiešsaistes režīmā. Tādēļ, gan manuālas datu ievadīšanai, gan sistēmu savienošanai nepieciešams laiks. Informācijas, kas minēta noteikumu projekta 8.11.10. punktā (datums, kad studējošais reģistrēts dienesta viesnīcā), VIIS sāks vadīt 2018. gada 1. janvārī, jo uz doto brīdi tāda datu lauka VIIS nav un plānots, ka to izstrādās VIIS attīstības 4. kārtā (noteikumu projekta 17. punkts). |
| 3. | Projekta izstrādē iesaistītās institūcijas | Centrālā statistikas pārvalde, Latvijas Universitāte, Rīgas Tehniskā universitāte. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz augstākās izglītības iestādēm, šo iestāžu absolventiem un profesionālās ievirzes sporta izglītības iestādēm. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta ietekme uz sabiedrību, tautsaimniecības attīstību un administratīvo slogu ir saistāma ar Studējošo un absolventu reģistra izveidi un uzturēšanu, kas paredz augstskolu un koledžu informācijas sistēmu un VIIS funkcionalitātes pilnveidošanu. Vienlaikus norādām, ka administratīvais slogs ilgtermiņā samazināsies, jo augstskolas un koledžas tikai vienu reizi ievadīs un nodos informāciju VIIS un turpmāk tā būs aktualizējama jau esoša regulējuma ietvaros. Tādējādi VIIS tiek apkopoti un ir oficiāli pieejami dati, kas dod iespēju attiecīgām institūcijām tos izmantot un augstskolām tos gatavot tikai vienu reizi, nevis uz katru pieprasījumu.Noteikumu projekts ir izstrādāts, papildinot ar regulējumu par informāciju par studējošiem augstākās izglītības iestādēs.Profesionālās ievirzes sporta izglītības iestādes šobrīd iesniedz iesniegumu dotācijas saņemšanai un pievieno informāciju par kritēriju un nosacījumu izpildi atbilstoši Noteikumos Nr. 1036 noteiktajai kārtībai (pielikumos noteiktajā formā). Noteikumu projektā minēto datu ievade VIIS nodrošinās dotācijas saņemšanai nepieciešamās informācijas (iesniegums, pielikumi) izveidi un dotācijas aprēķināšanu, atbilstoši Noteikumos Nr. 1036 noteiktajai kārtībai, vienlaikus nodrošinot administratīvā sloga samazināšanos. |
| 3. | Administratīvo izmaksu monetārs novērtējums | No projektā ietvertā regulējuma jaunas administratīvās izmaksas neveidosies. |
| 4. | Cita informācija |  Nav. |

|  |
| --- |
| **IV. Tiesību akta projekta ietekme uz****spēkā esošo tiesību normu sistēmu** |
| 1. | Nepieciešamie saistītie tiesību akta projekti | 1. Ministrija izstrādāja noteikumu projektu “Grozījumi Ministru kabineta 2007. gada 27. marta noteikumos Nr. 203 „Studējošā personas lietas noformēšanas un aktualizēšanas kārtība””, lai precizēt studējošo lietās iekļaujamo informāciju un tās aktualizācijas un nodošanas kārtību Valsts izglītības informācijas sistēmā;2. Atbilstoši Augstskolu likuma Pārejas noteikumu 41. punktā noteiktajam, ka Ministru kabinets ne vēlāk kā līdz 2017. gada 1. janvārim izdara grozījumus Ministru kabineta 2006. gada 12. decembra noteikumos Nr. 994 “Kārtība, kādā augstskolas un koledžas tiek finansētas no valsts budžeta līdzekļiem”, nosakot kārtību, kādā tiek finansēta valsts dibināto augstskolu un koledžu datu sniegšana studējošo un absolventu reģistram, Ministrija izstrādāja noteikumu projektu “Grozījumi Ministru kabineta 2006. gada 12. decembra noteikumos Nr. 994 “Kārtība, kādā augstskolas un koledžas tiek finansētas no valsts budžeta līdzekļiem””;3. Ministru kabineta 2011. gada 27. decembra noteikumos Nr.1036 “Kārtība, kādā valsts finansē profesionālās ievirzes sporta izglītības programmas” jāizdara grozījumi, lai nodrošinātu Noteikumos Nr. 1036 noteiktās iesniegumam par akreditētās profesionālās ievirzes sporta izglītības iestādēs īstenotajās programmās paredzētajās stundās (sporta treniņos un sporta sacensībās) nodarbināto pedagogu darba samaksai un valsts sociālās apdrošināšanas obligātajām iemaksām pievienojamās informācijas iekļaušanu VIIS;4. Ministru kabineta 2006. gada 2. maija noteikumi Nr. 348 “Kārtība, kādā augstskola un koledža iesniedz Izglītības un zinātnes ministrijā informāciju par savu darbību” jāveic grozījumi, lai samazināt augstskolām un koledžām iesniedzamo dokumentu apjomu un mainīt informācijas iesniegšanas veidu;5. Ministru kabineta 2006. gada 10. oktobra noteikumos Nr. 846 “Noteikumi par prasībām, kritērijiem un kārtību uzņemšanai studiju programmās” jāveic grozījums, nosakot uzņemšanas noteikumu iesniegšanu VIIS. |
| 2. | Atbildīgā institūcija | Ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | 2013. gada 23. septembra Eiropas Komisijas Regula Nr. 912/2013, ar ko attiecībā uz statistiku par izglītības un apmācības sistēmām īsteno Eiropas Parlamenta un Padomes Regulu (EK) Nr. 452/2008 par izglītības un mūžizglītības statistikas izveidi un pilnveidi. |
| Citas starptautiskās saistības | Nav. |
| Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2013. gada 23. septembra Eiropas Komisijas Regula Nr. 912/2013, ar ko attiecībā uz statistiku par izglītības un apmācības sistēmām īsteno Eiropas Parlamenta un Padomes Regulu (EK) Nr. 452/2008 par izglītības un mūžizglītības statistikas izveidi un pilnveidi. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (tajā skaitā alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 3.pants |  |  |  |
| 4.punkts | Noteikumu Nr. 788 8.1.6. punkts; | Tiks pārņemts pilnībā.  | Neparedz stingrākas prasības. |
| 5.punkts | Noteikumu Nr. 788 8.1 1.7. apakšpunkts; | Tiks pārņemts pilnībā.  | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |  |  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |  |  |
| Cita informācija | Nav. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tiks ievietota tīmekļa vietnē [www.izm.gov.lv](http://www.izm.gov.lv) pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4.  | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Augstākās izglītības iestādes, profesionālās ievirzes sporta izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Noteikumu projekts šo jomu neskar. |
| 3. | Cita informācija | Nav. |

*Anotācijas III sadaļa – noteikumu projekts šo jomu neskar.*

Izglītības un zinātnes ministrs K. Šadurskis

Vīza:

Valsts sekretāre L. Lejiņa

29.03.2017

11:13

3248

N. Mazure, 67047740;

Nadezda.Mazure@izm.gov.lv

A. Mičule, 67047928;

Anda.Micule@izm.gov.lv

I. Grava, 670477972;

Ieva.grava@izm.gov.lv